Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5219

4. Teljesítménytől függő korlátozások 4.1 Az 1. teljesítmény osztályú forgószárnyas légijármű üzemeltetése 4.1.1 Felszállás 4.1.1.1 A forgószárnyas légijármű felszállósúlya (tömege) olyan legyen, hogy ne lépje túl a repülésvégrehajtási kézikönyvben az alkalmazott eljárásra meghatározott maximális felszállósúlyt (tömeget), és a kritikus hajtómű meghibásodása esetén a működőképes hajtómű egységek megfelelő teljesítmény értékénél tegye lehetővé a 100 láb/perc emelkedési sebesség elérését a helikopter repülőtér felszínéhez viszonyított 60 m (200 láb) magasságon és a 150 láb/perc emelkedési sebesség elérését a helikopter repülőtér felszínéhez viszonyított 300 m (1000 láb) magasságon. Ennek során vegyék figyelembe a 2.2 pontban (A-1 ábra) meghatározott jellemzőket. Törölt: átváltási 4.1.1.2 Megszakított felszállás A forgószárnyas légijármű felszállósúlya (tömege) olyan legyen, amelynél a szükséges megszakított felszállási távolság nem több, mint a rendelkezésre álló megszakított felszállási távolság. 4.1.1.3 Felszállási távolság A forgószárnyas légijármű felszállósúlya (tömege) olyan legyen, amelynél a szükséges felszállási távolság nem több, mint a rendelkezésre álló felszállási távolság.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes